मेरी बात पर यकीन करिये, जब आप में लिखने की क्षमता है तो इंसान पहचानने की क्षमता भी जरूर है| और अपनी क्षमताओं का सही उद्देश्य के लिए इस्तेमाल न करना भी एक अपराध है| हम सब परफेक्ट नहीं हैं, लेकिन कोई भी परफेक्ट नहीं है, इस आधार पर परफेक्शन की तरफ कदम न उठाये जाएँ, ऐसा होना नहीं चाहिए| अपनी भलाई के लिए दूसरों का रास्ता मत देखिये, खुद सही रास्ते पर कदम उठाइये, जिसे आना होगा साथ आ ही जाएगा और जिन्हें अपनी व्यक्तिगत छवियाँ सामजिक सन्दर्भों से ज्यादा प्रिय हैं, वे बेमन से आ भी गए तो क्या लाभ?